กระบะยางระเบิดพุ่งประสานงาสองแถวที่สทิงพระ ทำเด็ก 13 ปี ตาย 1 เจ็บ 20 
กระบะสงขลายางระเบิดเสียหลัก พุ่งประสานงารถสองแถวที่ขับสวนมา รถน้ำมันตามหลังมาเบรกไม่อยู่ชนซ้ำ บนถนนสายสงขลา-ระโนด อ.สทิงพระ ทำให้เด็กชาย 13 ปีเสียชีวิตคาที่ และบาดเจ็บร่วม 20 คน มีสาหัส 9 รายเมื่อเวลาประมาณ 16.00 น. วันที่ 27 ก.พ. 63 ร.ต.ท.ขรรค์ชัย แก้วทอง รองสารวัตร (สอบสวน) สภ.สทิงพระ จ.สงขลา รับแจ้งเกิดอุบัติเหตุหมู่ กระบะชนประสานงากับรถโดยสารสองแถวและรถหกล้อบรรทุกน้ำมัน เหตุเกิดบนถนนสายสงขลา-ระโนด พื้นที่ ม.3 ต.วัดจันทร์ อ.สทิงพระ ฝั่งขาออกจากตัวเมืองสงขลา มีทั้งผู้เสียชีวิตและบาดเจ็บหลายราย จึงรุดไปตรวจสอบพร้อมกับหน่วยกู้ภัยในพื้นที่ที่เกิดเหตุพบรถยนต์กระบะ มาสด้า แบบแค็ป สีดำ ทะเบียน บฉ 8898 สงขลา ชนประสานงากับรถโดยสารสองแถวสายสงขลา-สทิงพระ สีแดง ทะเบียน ‪10-5977‬ สงขลา และมีรถบรรทุก 6 ล้อ ‪71-2476‬ สงขลา ที่ชนท้ายรถโดยสารอีก 1 คัน โดยทั้งรถกระบะและรถโดยสารสภาพพังยับเยิน ส่วนรถบรรทุกน้ำมันเสียหายเล็กน้อยขณะที่ผู้บาดเจ็บจากเหตุการณ์นี้มีทั้งหมดหมด 20 คน ทั้งคนขับรถยนต์กระบะมาสด้าที่ขับมาเพียงลำพัง ทราบชื่อ นายรื่น คงไข่ ส่วนที่เหลือเป็นคนขับและผู้โดยสารที่มากับรถโดยสารสองแถว ซึ่งส่วนใหญ่เป็นเด็กนักเรียนชั้นมัธยมจากในตัวเมืองสงขลา และคนวัยทำงาน นอกจากนี้ยังมีเด็กนักเรียนชายวัย 13 ปี คือ ด.ช.ธาวิน สงมาก เสียชีวิตในที่เกิดเหตุ 1 ราย โดยทางหน่วยกู้ภัยทั่งในพื้นที่และใกล้เคียงได้ช่วยกันนำร่างของผู้ได้รับบาดเจ็บส่งโรงพยาบาลสทิงพระเป็นการด่วน และในจำนวนนี้มี 9 รายที่อาการค่อนหนัก และต้องถูกส่งตัวไปรักษาต่อยังโรงพยาบาลสงขลาสอบสวนเบื้องต้นพบว่า ในช่วงเกิดเหตุกระบะสีดำขับมุ่งหน้าเข้าสู่ตัวเมืองสงขลา ได้เกิดยางล้อหน้าฝั่งคนขับระเบิด และรถเสียหลักพุ่งข้ามเกาะกลางมาชนประสานงาเข้ากับรถโดยสารสองแถวที่รับผู้โดยสารที่ส่วนใหญ่เป็นนักเรียนและคนวัยทำงานจนพังยับ และหลังจากจากนั้นรถ 6 ล้อ บรรทุกน้ำมันที่ขับตามหลังรถโดยสารสองแถว และหยุดรถไม่ทันก็ได้พุ่งชนท้ายรถสองแถวจนผู้โดยสารเทกระจาดกันลงมากองเต็มพื้นถนนกว่า 20 คน โดยเฉพาะผู้โดยสารบางส่วนที่โหนท้ายรถได้รับบาดเจ็บสาหัส และมีเด็กนักเรียนวัย 13 ปีเสียชีวิตคาที่เบื้องต้นเจ้าหน้าเจ้าหน้าที่ได้ลงบันทึกประจำวันไว้เป็นหลักฐาน และจะมีการเรียกตัวคนขับรถมาสอบสวนในรายละเอียดอีกครั้ง ก่อนดำเนินการตามกฎหมายต่อไป.
กระบะสงขลายางระเบิดเสียหลักพุ่งประสานงารถสองแถวที่ขับสวนมา รถน้ำมันตามหลังมาเบรกไม่อยู่ชนซ้ำ บนถนนสายสงขลา-ระโนด อ.สทิงพระ ทำให้เด็กชาย 13 ปีเสียชีวิตคาที่ และบาดเจ็บร่วม 20 คน มีสาหัส 9 ราย
ชน 3 คันรวด,กระบะประสานงา,กระบะชนสองแถว,สภ.สทิงพระ,สงขลา,ยางระเบิดเสียหลัก,ถนนสายสงขลา-ระโนด,ข่าวทั่วไป